Siauruko muziejus

Siauruko muziejus – muziejus, esantis Anykščių geležinkelio stotyje, Stoties g. 4B pastate. A. Baranausko ir A. Vienuolio-Žukausko memorialinio muziejaus komplekso padalinys.Siauruko muziejus. Siaurukas.eu (tikrinta 2025-10-15). Muziejus veikia siaurojo geležinkelio stoties komplekse, čia įrengta siaurojo geležinkelio istorijos ekspozicija, siūlomos įvairios pramogos.Siaurojo geležinkelio muziejus Anykščiuose. Museums.lt (tikrinta 2025-10-15).  Muziejininkai iš visų Lietuvoje buvusių siauruko ruožų sukaupė įvairių siaurojo geležinkelio istorijos eksponatų: įrangos, fotografijų, dokumentų. Muziejus naudojasi dalimi geležinkelio stoties pastatų ir kelių. Vykdomos pažintinės ekskursijos,Siauruko muziejus. Infoanyksciai.lt (tikrinta 2025-10-15). galima pasivažinėti rankine drezina ir triračiu ant bėgių.Anykščių siauruko muziejus. Pamatyklietuvoje.lt (tikrinta 2025-10-15).Siauruko muziejus. Saugoma.lt (tikrinta 2025-10-15).

2001 m. besiplečianti muziejaus ekspozicija buvo įvardyta kaip reikšmingiausias Anykščių kultūros faktas ir apdovanota Anykščių savivaldybės įsteigta Teresės Mikeliūnaitės kultūros premija.http://www.baranauskas.lt/lt/left/apie-mus/siauruko-muziejus/  Anykščių siauruko muziejinė ekspozicija

 Istorija 

1998 m. Anykščių stotyje pradėti kaupti įvairūs su siauruoju geležinkeliu susiję eksponatai. A. Baranausko ir A. Žukausko-Vienuolio memorialinio muziejaus darbuotojai 1999 m., artėjant siaurojo geležinkelio 100-mečiui, stotyje pradėjo kurti Siauruko muziejų. Jis kurtas buvusiame prekių sandėlyje, kur įrengta ekspozicija su siauruko įranga, ikonografija, dokumentais, paveikslais. 2002–2003 m. muziejus įgyvendino projektą „Siaurojo geležinkelio muziejaus rekonstrukcija“. 2003 m. pastatytas modernus paviljonas riedmenims eksponuoti, suremontuoti įvairūs vagonai. Išsiplėtė komplekso pristatymo ir pramogų galimybės: konservuoti ir suremontuoti riedmenys, įrengta stoginė jiems apsaugoti, įsigyta drezinų, vagonėlių pramogoms, kitų eksponatų, sutvarkyta geležinkelio aplinka.

Buvusiame prekių sandėlyje kurį laiką buvo eksponuojami senoviniai kelionės reikmenys, signalinės ryšio priemonės, žibintai, švilpukai, didžiulės svarstyklės ir kiti eksponatai. 2000 m. išvežant vagonus į metalo laužą, Anykščių stotyje buvo palikti įvairūs siauruko riedmenų pavyzdžiai – prekinis dengtas vagonas, platforma, cisterna, dengtas vagonas (ledainė). 2003 m. pristatytas modernus paviljonas likusiems riedmenims eksponuoti, suremontuoti įvairių tipų vagonai. 2002 m. iš Švenčionėlių stoties, kur nuo 1969 m. stovėjo depo teritorijoje, parvežtas 1949 m. Čekijos Pilzeno „Škodos“ gamykloje pagamintas Kč4-107 („Kukuška“) garvežys, stovintis prie vandentiekio bokšto, tapęs svarbiu geležinkelio stoties akcentu.

 Šaltiniai 

Gelež
Kategorija:Lietuvos geležinkelių muziejai